# Breakdance

El breakdance, també anomenat B-boying/B-girling o break, és un estil de dansa urbana que va aparèixer a Nova York a l'últim quart del segle xx. Va sorgir dels xics que ballaven als ritmes dels beats o breaks que punxaven els DJ, que combina moviments aeròbics i rítmics influenciats per la capoeira, les arts marcials asiàtiques, el funk, la gimnàstica i diferents balls aborígens africans, especialment DJ Kool Herc. A la persona que practica aquest ball se'l denomina b boy (home), b girl (dona), fly girl (dona) o breaker (home o dona).
El break dance és d'un dels quatre pilars de la cultura urbana del hip-hop, la dansa; els altres són el rap (cançó, poesia), el DJ'ing (música) i els grafits (escriptura, composició plàstica o visual).

## Història

S'origina durant la dècada dels setanta entre bandes de joves afroamericans i porto-riquenys que rebutjaven la violència de la majoria de les bandes dels seus barris i la substituïen per competicions (anomenades batalles) d'aquest tipus de ball, que va anar evolucionant i guanyant en complexitat durant tota la dècada. Durant els anys vuitanta, experimenta una expansió en l'àmbit mundial, i des de molt aviat apareixen breakers a diferents continents. Esdevé esport olímpic a les olimpíades de París 2024.

## Moviments

* Toprock: El ball es realitza dempeus. Acostuma a utilitzar-se al començament del ball, sobretot en les batalles, per captar l'atenció de la gent abans de començar altres tipus de moviments més complicats.
* Downrock o footwork: Combinacions de moviments ràpids de mans i peus fets des de terra. Els passos principals d'aquest tipus de moviment són el 6-step (en el qual el ballarí fa servir els braços per aguantar el seu cos sobre el terra mentre mou les cames en forma de cercle) i algunes variants d'aquest.
* Powermoves: Es basen en moviments repetitius circulars de les cames. Són els moviments acrobàtics, més pròxims a la gimnàstica que al ball. Acostumen a ser els moviments de breakdance més espectaculars i formen la part central de les rutines dels millors b-boys i b-girls. Alguns dels passos més importants d'aquest tipus de moviment són el Windmill, l'Air Chair, l'Air Flare, l'Air Swipe, el Float, el Backspin i variants de tots ells.
* Freezes: Consisteix en el fet que el b-boy o la b-girl es queda congelat en una determinada postura. Els tricks són freezes enllaçats.
Com ocorre amb el rap, al breakdance també són habituals les batalles entre dos ballarins rivals, que improvisen una coreografia en forma de diàleg i retant-se entre ells. Bite és el fet de robar un moviment o un ball a un altre.

## Referències

* ↑ «breakdance [en]». Neoloteca. TERMCAT. [Consulta: 9 agost 2024].
* ↑ April, Matthew. Foundation: B-boys, B-girls, And Hip-Hop Culture In New York. Oxford University Press, 2009, p. 125, 141, 153.
* ↑ : Puigdomènech Serra, Octavi. Composició i gravació de musica rap com a contingut didàctic (tesi). Universitat politècnica de Catalunya, 26 de juny de 2014, p. 8.
* ↑ Break Dance: Historia del break a todas-las-tribus-urbanas.blogspot
* ↑ Spot, The Bboy. «History of the word "Breakdancing" by Crazy Legs». [Consulta: 30 setembre 2015].
* 1 2 Puigdomènech Serra, Octavi. Composició i gravació de musica rap com a contingut didàctic. (tesi). Universitat politècnica de Catalunya, 26 de juny de 2014, p. 8.
* ↑ «Break dance deporte olímpico» (en castellà). [Consulta: 10 març 2024].
* ↑ «Break Dance: Historia del break - Tribus Urbanas». [Consulta: 15 novembre 2022].
* ↑ Spot, The Bboy. «The Bboy Spot» (en anglès). [Consulta: 15 novembre 2022].